Document ID: 32002D0748

Id-Deċiżjoni tal-Kummissjoni
ta’ l-10 ta’ Settembru 2002
li temenda d-Deċiżjoni 98/676/KE fir-rigward tal-fluazolat
(notifikata taħt dokument numru C(2002) 3324)
(Test b’relevanza għall-Ftehim EE)
(2002/748/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid ta’ prodotti tal-protezzjoni tal-pjanti fis-suq [1], kif l-aħħar emendata bid-Direttiva tal-Kummissjoni 2002/37/KE [2], u b’mod partikolari l-Artikolu 6(3) tagħha,
Billi:
(1) Skond l-Artikolu 6(2) tad-Direttiva 91/414/KEE, ir-Renju Unit irċieva fid-29 ta’ Settembru 1997 applikazzjoni minn Twinagro Ltd. għall-inklużżjoni tas-sustanza attiva fluazolat fl-Anness I li jinsab mad-Direttiva 91/414/KEE.
(2) Id-Deċiżjoni tal-Kummissjoni 98/676/KE [3] ikkonfermat illi, wara eżami preliminari, id-dossier kien komplet fis-sens li seta’ jitqies bħala li jissodisfa, fil-prinċipju, il-ħtiġiet tat-tagħrif u ta’ l-informazzjoni ta’ l-Anness II u l-Anness III li jinsabu mad-Direttiva 91/414/KEE.
(3) L-Istati membri kienu b’dan ingħataw il-possibiltà li jagħtu awtorizzazzjonijiet provviżorji għall-prodotti tal-protezzjoni tal-pjanti li jkun fihom il-fluazolat, skond l-Artikolu 8(1) tad-Direttiva 91/414/KEE. Ebda Stat membru ma uża din il-possibiltà.
(4) Ir-Renju Unit, bħala l-Istat Membru li jirrapporta, kien indika lill-Kummissjoni li eżami dettaljat tad-dossier wera li diversi bċejjeċ ta’ tagħrif kienu għadhom meħtieġa taħt l-Annessi II u III tad-Direttiva 91/414/KEE, b’mod partikolari b’relazzjoni ta’ l-impatt ambjentali tas-sustanza attiva u l-prodotti tagħha ta’ degradazzjoni. B’hekk, id-dossier ma jistgħax jitqies aktar li huwa komplet.
(5) L-applikant informa lir-Renju Unit u lill-Kummissjoni bil-ħsieb tiegħu li ma jsostnix l-evalwazzjoni dejjem għaddejja aktar u li ma jibgħatx aktar tagħrif dwar is-sustanza attiva jew il-prodotti tagħha ta’ degradazzjoni. Bħala riżultat, huwa ċar li d-dossier mhux sejjer jitlesta u għalhekk sejjer ikun imposibbli li r-Renju Unit jabbozza rapport ta’ stima dwar il-fluazolat u jqassmu lill-Kummissjoni u lill-Istati membri l-oħra. Il-possibiltà li tingħata awtorizzazzjoni provviżorja għall-fluazolat għanda għalhekk tiġi rtirata.
(6) Ebda perjodu transitorju għad-disponiment, ħażna, tqegħid fis-suq u użu tal-ħażniet eżistenti tal-prodotti tal-protezzjoni tal-pjanti li jkun fihom il-fluazolat ma huwa meħtieġ billi ebda Stat membru ma ta awtorizzazzjoni provviżorja għal din is-sustanza attiva.
(7) Id-Deċiżjoni 98/676/KE għandha għalhekk tiġi hekk emendata.
(8) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Katina tal-Ikel u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
Fl-Artikolu 1 tad-Deċiżjoni 98/676/KE, il-punt 4 huwa mħassar.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fl-10 ta’ Settembru 2002.

Labels: 0
3
20
6